# Imotz

Imotz Nafarroa Garaiko udalerria da, herrialdearen iparraldean kokaturik dagoena, Iruñeko merindadean eta Ultzamaldeako eskualdean.
43.2 kilometro koadroko eremua du eta 434 biztanle zituen 2014. urtean.

## Geografia
### Inguru naturala eta kokapena

Imotz, Iruñeko merindadearen erdialdean dago, Nafarroako hiriburutik 30 bat kilometrora. Larraun ibaiak udalerria zeharkatzen du, Biaizpeko haitzarterako bidean.
Herriaren udalerri mugakideak hauek dira: Basaburua eta Ultzama (iparraldean), Atetz (ekialdean), Txulapain eta Itza (hegoaldean) eta Arakil eta Larraun (mendebaldean).

### Klima

Oskotzen, itsasoaren mailatik 562 metrora, Nafarroako gobernuak jarritako estazio meteorologikoa dago.
Aukeratu beheko zatian urte-tarte bat, urte horiek goian xehetasun handiagoz ikusteko.
Ikusi edo aldatu datu gordinak.

### Herriak

Ondoko hauek dira Imotz udalerria osatzen duten herriak: Etxaleku (herriburua), Eraso, Goldaratz, Latasa, Muskitz, Oskotz, Urritza eta Zarrantz.
2006ko erroldaren arabera, ehun biztanle baino gehiago dituen herri bakarra Etxaleku da (116 biztanle).
* Eraso
* Etxaleku
* Goldaratz
* Latasa
* Oskotz
* Zarrantz

## Demografia

* Imozko biztanleria
2008ko erroldaren arabera, Espainiaz kanpoko hamalau etorkin bizi ziren herrian, biztanleriaren %3,23 (Nafarroako batezbestekoaren azpitik).

## Politika
### Udal hauteskundeak

2007an Nafarroa Baiko Marian Iribarren Aldaregia EAko kidea aukeratu zuten alkate; alderdi horrek zazpi zinegotzietatik lau lortu zituen eta, hortaz, gehiengo osoa udalean. Beste hirurak Imotz Berri edo Agrupación Independiente Nuevo Imotz eskuindarrak lortu zituen. Eusko Abertzale Ekintzako zerrenda baliogabetu egin zuten. Baliogabeko botoak 75 izan ziren (emandako guztien %28,30) eta boto zuriak 6 (%3,16). Abstentzioa %33,75koa izan zen. Agintaldian zehar Iribarrenek alkatetza utzi eta Joaquín Garbisu zerrendakideak (baina kasu honetan Aralarrekoa denak) hartu zuen.
2011n bi izan ziren aurkeztutako zerrendak; Imotz Elkartuzek 4 zinegotzi, alkate bihurtu zen José Ángel Iturralde Bildarratz barne, lortu zituen eta NaBai 2011k 3.
2015eko udal hauteskundeetan EH Bildurena izan zen aurkeztu zen zerrenda bakarra, hautetsi guztiak eskuratuz. Jose Angel Iturralde Bildatarratzek alkatetza mantendu zuen.

### Udaletxea

Imozko udaleko idazkaria, Basaburuako idazkari ere bada.
* HELBIDEA: Doneztebe kalea z/g (Etxaleku)

### Alkateak
## Azpiegitura eta garraioak

La Muguiroarra autobus konpainiak Imozko Latasa eta Urritzako kontzejuak Iruñearekin batzen ditu. Autobus lineak honako ibilbidea egiten du:
* Aldatz - Lekunberri - Irurtzun - Berriobeiti - Iruñea

## Euskara

Gaur egun eskualdeko udalerririk euskaldunenen artean dugu, biztanleen erdia baino gehiago da euskal hiztun (%64 1996an). Hori dela eta, foru legearen arabera, alde euskaldunean kokatuta dago.
Herriko euskalkiari dagokionez, Koldo Zuazok herriaren berezko hizkeran sailkatu zuen. Tarteko hizkeratzat hartzen du, nafarreraren eta erdialdeko euskara edo gipuzkeraren artean dagoena.

## Imoztar ospetsuak

* Frantzisko Elizalde (1646-?), apaiz eta idazlea.
* Martin Jose Iriarte (1799 - XIX. mendea), militarra.
* Agustin Beloki (1904-1996), okin eta bertsolaria.
* Francisco Astitz (1908-1986), apaiz eta idazlea.
* Jesús Erize (1911-1990), fraide misiolaria.
* Sagrario Aleman (1952-), euskara irakaslea eta euskaltzaina.

## Bibliografia

* Jose Maria Jimeno Jurio (zuzendaria), Nafarroako toponimia eta mapagintza. XLIV, Iruñea, 1997. ISBN 84-235-1614-8

## Erreferentziak

* 1 2 3 4 5 Euskal Herriari Begira. Udalbiltza.
* ↑ Euskara ezagutza tasa. (2010) Euskal Herriari Begira (Udalbiltza), Eustat, INE, NASTAT eta Euskal Herriko Hizkuntza Adierazle Sistema (EAS).
* ↑ Nafarroako Gobernua. (2018). Nafarroako Datu Soziolinguistikoak. Euskarabidea, 48-53 or..
* ↑ Euskaltzaindia. 155. araua: Nafarroako udal izendegia. .
* ↑ Nafarroako Meteorologi Agentziaren webgunea.
* ↑ [http.//www.euskoalkartasuna.org/upload/revista_alkartasuna/alkartasuna15.pdf EAren aldizkaria].
* ↑ Anulado un pleno de Imotz por carecer la oposición de informes, Diario de Navarra, 2011ko martxoaren 30a.
* ↑ Nafarroa Bairen webgunea.
* ↑ Aralarren webgunea
* ↑ «Imozkoa - Ahotsak.eus» ahotsak.eus (Noiz kontsultatua: 2018-11-15).
* ↑ «Imotz - Ahotsak.eus» ahotsak.eus (Noiz kontsultatua: 2018-11-15).

## Ikus, gainera

* Nafarroako udalerrien zerrenda

## Kanpo estekak

* Imotz ibarraren ahozko tradizioari buruzko liburuaren aurkezpena Nafarroako Gobernuaren webgunean.
* (Gaztelaniaz) Imotzi buruzko informazioa Nafarroako gobernuaren webgunean.
* Oskotz kontzejuaren ikuspegia Google Street View-n.
* Datuak: Q1647962
* Multimedia: Imotz / Q1647962
* Liburuak: Euskal Herriko bidaia-gida/Herriz herri/Imotz